כדי להבין מה בדיוק עומד בבסיס אטופיק דרמטיטיס, נבצע תרגום של המונחים מיוונית – 'דרמטיטיס' דלקת עור, 'אטופית' שונה מהרגיל, בלתי שגרתי. שם זה הוטבע ככל הנראה בעקבות התופעה המצויה באטופיק של התקפות באות והולכות ללא הסבר הנראה לעין. המונח נקבע בתחילת המאה ה-20 ומכוון למהלך המחלה המשתנה שאינו ניתן להסבר.
שמות שונים בהם תיתקלו במקומות שונים, כולל באתר שלנו, עשויים לבלבל אתכם. הנה מדריך קצר שיעשה לכם קצת סדר בבלאגן:
דרמטיטיס– שם כולל לכל סוגי דלקות העור: דרמט(ולוגיה)-עור, (אי)יטיס-דלקת.
אקזמה– בדומה לדרמטיטיס, אקזמה מתייחס לכלל סוגי דלקות העור – למשל אקזמה בידיים. הדלקת הנפוצה ביותר היא אטופיק דרמטיטיס
אסטמה של העור– מונח זה נפוץ בישראל ומתייחס ברוב המקרים לאטופיק דרמטיטיס במצבים קלים או בינוניים. עם זאת יש שמתייחסים לאטופיק דרמטיטיס ולאסטמה של העור כאותו הדבר
דלקת עור אטופית– זהו התרגום המדויק ביותר של אטופיק דרמטיטיס לעברית
אטופיק דרמטיטיס– השם המדעי של דלקת העור האטופית הנפוצה ביותר